##  Møtereferat

## Møtet gjelder: Menighetsrådsmøte onsdag 6. juni 2018

**Deltakere:** Hanne Bergfjord, Charlotte Erichsen Elvebakk, Ole Jakob Lund,

Petter Røskaft, Benedicte Salvesen, Hans Kristian Solbu, Astrid Sollie, Knut Sørby

**Forfall:** Markus Eggan Aune, Hege Beate Bakken, Ivar Selmer-Olsen, Amanda Kvande Gerhardsen Vollen

**Møtested:** Dåpssakristiet i Havstein kirke

 Åpning ved Hans Kristian Solbu

 **Sak 31/18 Protokoller**

 Referat fra møte i menighetsrådet 17.04.2018 ble godkjent.

 Referat fra møte i AU 29.05 ble tatt til orientering

**Sak 32/18 Orienteringssaker**

* Kort rapport etter møtet mellom Byåsen og Sverresborgs stab og AU 2. mai ved Solbu
* Dato for Medarbeiderfesten endret fra 26. september til 20. november
* Sangkveld på kirkesenteret 2. oktober ved Korene «Mosaikk» og «Kor i huset»

**Sak 33/18 Overdragelsessaken**

MR drøftet forslag til søknad skrevet av Ivar Selmer-Olsen, samt Husstyrets kommentarer til søknaden, som ble lest opp på møtet.

Menighetsrådet ser positivt på å flette inn endringene fra Husstyret i søknaden og ber AU om å innarbeide innspillene i nytt forslag til søknad.

*Vedtak: Sverresborg menighetsråd ber AU om å innarbeide innspillene fra Husstyret i forslaget til søknad og legge denne fram for MR på møtet i august.*

**Sak 34/18**  **Oppsummering etter Kristiansund-turen, kommunikasjonsstrategi**

Oppsummeringen fra Ivar Selmer-Olsen var sakspapir. Menighetens stab hadde før møtet også gått gjennom oppsummeringen. Menighetsrådet drøftet, med utgangspunkt i oppsummeringens punkter, hvilke tiltak som skal prioriteres framover.

* Styrke ungdomsarbeidet-Staben mener at Ungdomsstyretmå bestå, men med tilskudd av et par voksne, faste støttespillere
* Sterkt ønske om hel diakonstilling. Forslag om å være konkret på hvilke udekkede oppgaver det særlig er behov for at diakon til å gå inn i. Spisse evt søknad med konkrete prosjekt.
* «Åpen kirke» på Havstein. Stand med gløgg på nyttårsaften?
* Sosialt samvær for voksne-samtalegrupper, sosiale temakvelder-,sangkvelder med lett servering
* Viktig å styrke menighetsbladet

**Sak 35/18 Kveld for frivillige i gudstjenesten**

MR drøftet tanker om hva en slik kveld skal inneholde og hvem som er målgruppen. De kom fram til at 5. september er for tidlig i forhold til følgende planer/idéer:

En åpen informasjonskveld, Work-shop i kirkesenteret, hvor folk inviteres inn for sosialt samvær og rekruttering.

Deretter en samling i Havstein for frivillige som er med eller kan tenke seg å bli med som frivillige under gudstjeneste.

Menighetsrådet går inn for en felles dugnad for å komme fram til navn på personer som kan spørres om å bli med. Det ble oppfordret til å foreta personlige henvendelser. Menighetsrådet har tro på det å spørre folk direkte som den beste metoden for å få med flere. Ved positivt svar angående å være frivillig under gudstjenesten, kan Charlotte E. Elvebakk og Astrid Sollie kontaktes slik at de kan få nærmere info om oppgavene.

**Sak 36/18 Ny ansvarlig for kirkeverter**

Menighetsrådet hadde før møtet mottatt en henvendelse fra Ivar Selmer-Olsen om å få avløsning i oppgaven med å organisere kirkeverter til gudstjenestene.

 *Vedtak: Astrid Sollie velges som ny ansvarlig for kirkevertene i gudstjenesten*.

**Sak 37/18 Utleieregler for Sverresborg kirkesenter**

Husstyret har lagt fram forslag til utleieregler for kirkesenteret. Menighetsrådet ber om mer tid til å se på saken og den utsettes derfor til augustmøtet.

**Sak 38/18 Eventuelt**

* **Dobbel overføring av offer til Kirkens Nødhjelp.** Ved en feil er samme offer blitt overført kr 2075,- to ganger til Kirkens Nødhjelp. Hanne Bergfjord og Aud Singstad ba menighetsrådet godkjenne at den ene overføringen ikke bes tilbakeført, men blir en ekstra gave til KN fra Sverresborg menighetsråd.

*Vedtak: Sverresborg menighetsråd vedtar at den doble overføringen ikke bes tilbakeført, men blir en ekstra gave til KN fra Sverresborg menighetsråd.*